Ο **Χαβιέρ Ούμπιδες** (γεννημένος στις 9 Φεβρουαρίου 1982) είναι Αργεντινός πρώην επαγγελματίας ποδοσφαιριστής που έπαιζε κυρίως ως επιθετικός μέσος.

Καριέρα
-------

Γεννημένος στο Monte Quemado, στο Σαντιάγο δελ Εστέρ, ο Ούμπιδες άρχισε να παίζει επαγγελματικό ποδόσφαιρο για τους Ολ Μπόις από το 1999 έως το 2000. Στη συνέχεια μετακόμισε στην Αρχεντίνος Τζούνιορς, όπου έπαιξε μόνο μία σεζόν, μέχρι να μετακομίσει στην Εστουδιάντες. Μετά από δύο χρόνια στον σύλλογο, μετακόμισε ως δανεικός στην Κλούμπ Ατλέτικο όπου έπαιξε 11 αγώνες στην Πριμέρα Β Νασιονάλ, χωρίς να πετύχει γκολ. Επέστρεψε στην Εστουδιάντες για δύο ακόμη σεζόν μέχρι να μετακομίσει στην Ντεφένσα για την σεζόν 2007-08. Το 2008 επέστρεψε στους Ολ Μπόις μετά από οκτώ χρόνια.

### Ελλάδα

Το 2009, ο 27χρονος Χαβιέρ Ούμπιδες, μετακόμισε στην Ελλάδα για να υπογράψει στον Ολυμπιακό Βόλου  όπου έπαιξε 49 αγώνες, σημειώνοντας 11 γκολ. Τον Σεπτέμβριο του 2011 μετακόμισε στον Άρη με ελεύθερη μεταγραφή, λόγω του σκανδάλου με τα στημένα παιχνίδια που ξέσπασε στο ελληνικό ποδόσφαιρο και τιμώρησε τον Ολυμπιακό Βόλου και την Καβάλα υποβιβάζοντάς τους στην ημιεπαγγελματική Δέλτα Εθνική. Ο Ούμπιδες έπαιξε τον πρώτο του αγώνα για τον Άρη στις 2 Οκτωβρίου 2011, εναντίον της Skoda Ξάνθης εντός έδρας, 3 ημέρες μετά την υπογραφή του στον σύλλογο. Το 2012, ακούστηκε έντονα ότι μιλάει με τον ΠΑΟΚ, προκειμένου να μεταγραφεί στον έτερο σύλλογο της Θεσσαλονίκης. 

Αφού έδωσε αρκετές ασίστ και ήταν ο παίκτης της 12ης αγωνιστικής, ο Ούμπιδες σημείωσε το πρώτο του γκολ με τη φανέλα του Άρη στις 28 Δεκεμβρίου 2012, στην εντός έδρας νίκη επί της Δόξας Δράμας. Σκόραρε το δεύτερο τέρμα του με την κίτρινη φανέλα απέναντι στη Skoda Ξάνθης, στην με 0-2 του Άρη στα "Πηγάδια". Ήταν ο ηγέτης της ομάδας εκείνη την περίοδο και οι οπαδοί είχαν δεθεί μαζί του.

Το 2012 μετακόμισε στην Ορντουσπόρ. Πέτυχε το πρώτο του γκολ κόντρα στην Κασταμονουσπορ σε έναν αγώνα Κυπέλλου Τουρκίας. Πέτυχε επίσης ένα υπέροχο γκολ εναντίον της Γκεντσλερμπιρλιγκί σε μια εντός έδρας νίκη της ομάδας του με 2-1.

Μετά το τέλος της σεζόν, επέστρεψε στην Ελλάδα για να υπογράψει με τον Ατρόμητο Αθηνών, στις 26 Ιουνίου 2013.  Στα ραντάρ αρκετών ελληνικών συλλόγων βρισκόταν ο μέσος του Ατρόμητου σύμφωνα με δημοσιεύματα του ελληνικού Τύπου. Ο Αργεντινός μέσος εντυπωσιάζει τη σεζόν 2014-15 με τις εμφανίσεις του και σύμφωνα με φήμες, ένας σύλλογος από τη Θεσσαλονίκη, φαινομενικά ο ΠΑΟΚ ή ο Ηρακλής, έχει εκδηλώσει ενδιαφέρον για την απόκτησή του.  Στις 16 Μαΐου 2017, ο Ατρόμητος ανακοίνωσε επίσημα την επέκταση του συμβολαίου του έμπειρου μεσοεπιθετικού μέχρι το καλοκαίρι του 2018. Στις 23 Μαΐου 2018, ο Ατρόμητος ανακοίνωσε επίσημα την επέκταση του συμβολαίου του Χαβιέρ Ούμίδες, μέχρι το καλοκαίρι του 2019.  Στις 20 Απριλίου 2019, ο Ουμπίδες σε ηλικία 37 ετών, ανανέωσε το συμβόλαιό του με τον Ατρόμητο έως το καλοκαίρι του 2020. Η επόμενη σεζόν θα είναι η έβδομη στην ομάδα του Περιστερίου για τον Αργεντινό μεσοεπιθετικό.  Στις 25 Ιουλίου 2019, σημείωσε το δεύτερο γκολ του στις διοργανώσεις της UEFA, καθώς άνοιξε το σκορ μετά από 21 λεπτά αγώνα, βοηθώντας την ομάδα του να προκριθεί στον τρίτο προκριματικό γύρο του Europa League, κερδίζοντας την Ντουνάισκα Στρέντα με 2-1 στη Σλοβακία. 

Στις 15 Μαΐου 2021, ανακοίνωσε επίσημα την αποχώρησή του από το επαγγελματικό ποδόσφαιρο. Ήταν ο μοναδικός σκόρερ στο τελευταίο παιχνίδι της καριέρας του, σε μια εντός έδρας νίκη με 1-0 επί του Βόλου. Ο Αργεντινός βγήκε αλλαγή λίγο πριν το τέλος του αγώνα, με τους παρευρισκόμενους στο γήπεδο να τον χειροκροτούν και με τον ίδιο να μην συγκρατεί τα δάκρυά του.

Στατιστικά καριέρας στην Ευρώπη
-------------------------------

### Ομάδα

*Τελευταία ενημέρωση: 15 Μαΐου 2021.*

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Διοργάνωση | Συμμ. | Γκολ | Συμμ. | Γκολ | Συμμ. | Γκολ | Συμμ. | Γκολ |
| Ολυμπιακός Βόλου | 2009–10 | Β' Εθνική | 25 | 5 | 3 | 2 | - | - | 28 | 7 |
| 2010–11 | Σούπερ Λιγκ | 24 | 6 | 4 | 0 | 1 | 0 | 29 | 6 |
| Άρης | 2011–12 | Σούπερ Λιγκ | 25 | 3 | 2 | 0 | - | - | 27 | 3 |
| Ορντουσπόρ | 2012–13 | Σούπερ Λιγκ Τουρκίας | 31 | 2 | 2 | 1 | - | - | 33 | 3 |
| Ατρόμητος | 2013–14 | Σούπερ Λιγκ | 39 | 8 | 5 | 0 | 2 | 0 | 46 | 8 |
| 2014–15 | 36 | 7 | 3 | 0 | 0 | 0 | 39 | 7 |
| 2015–16 | 25 | 2 | 7 | 0 | 4 | 1 | 36 | 3 |
| 2016–17 | 27 | 5 | 7 | 0 | 0 | 0 | 34 | 5 |
| 2017–18 | 27 | 1 | 7 | 0 | 0 | 0 | 34 | 1 |
| 2018–19 | 23 | 0 | 5 | 1 | 1 | 0 | 29 | 1 |
| 2019–20 | 25 | 2 | 3 | 0 | 4 | 1 | 32 | 3 |
| 2020–21 | 26 | 1 | 2 | 0 | 0 | 0 | 28 | 1 |
| Σύνολο | 228 | 26 | 39 | 1 | 11 | 2 | 278 | 29 |
| Σύνολο καριέρας | 333 | 42 | 50 | 4 | 12 | 2 | 395 | 48 |

Διακρίσεις
----------

### Ατομικές

* Σούπερ Λιγκ πρώτος σε ασίστ: 2013–14
* Σούπερ Λιγκ ομάδα της Χρονιάς: 2013–14

Παραπομπές
----------

1. ↑  Ερχονται... οι Αργεντινοί Ούμπιντες και Μόνχε. Taxydromos (Volos). 23 Ιουνίου 2009. [*νεκρός σύνδεσμος*]
2. ↑  «Κλεισμένος στον Π.Α.Ο.Κ. ο Ουμπίντες». Taxydromos (Thessaloniki). Αρχειοθετήθηκε από το πρωτότυπο στις 17 Φεβρουαρίου 2013.
3. ↑  Και τυπικά Περιστεριώτης ο Ούμπιντες!. gazetta.gr. Ανακτήθηκε στις 26 Ιουνίου 2013.
4. ↑  «Umbides attracts interest». www.sdna.gr. Ανακτήθηκε στις 3 Μαρτίου 2015.
5. ↑  Javier Umbides extends his contract with Atromitos until 2019
6. ↑  Ο 37χρονος Ούμπιδες μένει στον Ατρόμητο μέχρι το 2020. www.sport24.gr. Ανακτήθηκε στις 20 Απριλίου 2019.
7. ↑  «URÓPSKA LIGA Dunajská Streda proti Atromitosu nevyužila domáce prostredie» (στα Σλοβακικά). sport24.pluska.sk. Ανακτήθηκε στις 25 Ιουλίου 2019.
8. ↑  «Ατρόμητος: Standing ovation στον Ούμπιδες, που ξέσπασε σε κλάματα». www.gazzetta.gr. Ανακτήθηκε στις 15 Μαΐου 2021.
9. ↑  «Οι κορυφαίοι του ΠΣΑΠ». *Οι κορυφαίοι του ΠΣΑΠ* (στα Αγγλικά). Ανακτήθηκε στις 10 Ιανουαρίου 2022.

Εξωτερικοί σύνδεσμοι
--------------------

* Χαβιέρ Ούμπιδες – Επιδόσεις στις διοργανώσεις της UEFA